《和郭恒》
元代·郭钰

罢钓澹忘归，看花北山谷。不知春事深，黄犊无人牧。

对酒斫白鱼，题诗满青竹。邻翁记畴昔，笑我剜节目。

苟免征战危，敢避泥涂辱。明日有馀樽，候君到溪曲。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。